Cuesta de Moras

Cuesta de Moras er en bakke i San José hvor Costa Ricas lovgivende forsamling holder til. Navnet brukes ofte som synonym til denne forsamlinga. Selve bakken befinner seg langs Avenida Central på veien fra San José til San Pedro, ved krysset med Calle 17, skrått ovafor Costa Ricas nasjonalmuseum.

Navnet Cuesta de Moras finnes i dokumenter helt tilbake til 1770. I 1835, under ligakrigen, fant det sted et slag i bakken mellom styrker fra San José og Cartago.

Referanser

Kategori:San José